Το κολλέγιο **Λίνακερ** (*Linacre College*) είναι ένα από τα καταστατικά κολλέγια του Πανεπιστημίου της Οξφόρδης. Ιδρύθηκε το 1962, αρχικά ως Λίνακερ Χάους (*Linacre House*) μόνο για μεταπτυχιακούς φοιτητές και των δύο φύλων. Ο ιδρυτικός του διευθυντής Τζων Μπάμπορω(D/R) (*John Bamborough*) περιέγραψε το τολμηρό για την εποχή εγχείρημα ως «ένα σκόπιμο πείραμα του Πανεπιστημίου της Οξφόρδης για να διαπιστωθεί εάν οι ανάγκες των μεταπτυχιακών φοιτητών θα μπορούσαν να καλυφθούν από έναν νέο τύπο κολλεγίου».

Σήμερα τα μέλη του αποτελούνται από περίπου 55 εταίρους (καθηγητές) και 575 μεταπτυχιακούς φοιτητές από περισσότερες από 130 χώρες.
Το Λίνακερ είναι ένα πολυποίκιλο κολλέγιο τόσο ως προς τη διεθνή σύνθεση των μελών του, η πλειοψηφία των οποίων είναι εκτός του Ηνωμένου Βασιλείου, όσο και ως προς τους κλάδους που αυτοί μελετούν. Σε αντίθεση με τα περισσότερα κολλέγια, οι φοιτητές και οι εταίροι (καθηγητές) μοιράζονται την ίδια Κοινή Αίθουσα (*Common Room*) και δεν υπάρχει Μεγάλη Τράπεζα (*High Table*) –τραπέζι για τους καθηγητές– στην αίθουσα φαγητού.

Το κολλέγιο πήρε το όνομά του από τον Τόμας Λίνακερ (1460-1524), ιδρυτή του Βασιλικού Κολλεγίου των Ιατρών και παράλληλα διακεκριμένο κλασικό φιλόλογο και ανθρωπιστή της Αναγέννησης. Τα πολυεπιστημονικά ενδιαφέροντα του Λίνακερ είναι και στόχοι του κολλεγίου που φέρει το όνομά του.

Το κολλέγιο βρίσκεται στη σύγκλιση των οδών Σαιντ Κρος (*St Cross Road*) και Σάουθ Παρκς (*South Parks Road*). Συνορεύει με τα Πανεπιστημιακά Πάρκα στα βόρεια και την Περιοχή Επιστημών του Πανεπιστημίου στα δυτικά.

Οι κύριες εγκαταστάσεις του κολλεγίου αποτελούνται από τα κτήρια *O.C.Tanner*, το οποίο πήρε το όνομα του Αμερικανού καθηγητή φιλοσοφίας Όμπερτ Τάννερ(D/R) (*Obert Clark Tanner*) για τη δωρεά που έκανε προς το κολλέγιο, *Bamborough* προς τιμήν του πρώτου και ιδρυτικού διευθυντή του κολλεγίου Τζων Μπάμπορω, *Abraham* προς τιμήν του Έντουαρντ Έιμπραχαμ(D/R) (*Edward Penly Abraham*) φημισμένου βιοχημικού που συνετέλεσε στη μορφοποίηση της κεφαλοσπορίνης και δωρητή του κολλεγίου, και *Griffiths*  προς τιμήν του Ρόντνεϋ Γκρίφιθς (*Rodney Griffiths*).

Διευθυντής του Κολλεγίου από το 2010 είναι ο Νικ Μπράουν.

Τα κολλέγια του Πανεπιστημίου της Οξφόρδης
------------------------------------------

* Γιουνιβέρσιτι
* Γκρην Τέμπλετον
* Γούλφσον
* Γούστερ
* Γουώνταμ
* Έξετερ
* Κέλλογκ
* Κημπλ
* Κόρπους Κρίστι
* Κουήνς
* Κράιστ Τσερτς
* Λέιντι Μάργκαρετ
* Λίνακερ
* Λίνκολν
* Μάνσφηλντ
* Μέρτον
* Μπέιλιολ
* Μπρέιζνοουζ
* Μώντλιν
* Νάφηλντ
* Νιου
* Όριελ
* Πέμπρουκ
* Ρούμπεν
* Σαιντ Ανς
* Σαιντ Άντονις
* Σαιντ Έντμουντ
* Σαιντ Κάθρηνς
* Σαιντ Κρος
* Σαιντ Πήτερς
* Σαιντ Τζωνς
* Σαιντ Χίλντας
* Σαιντ Χιούζ
* Σόμερβηλ
* Τζίζους
* Τρίνιτι
* Χάρρις Μάντσεστερ
* Χέρτφορντ
* Ωλ Σόουλς

Φωτογραφίες από το κολλέγιο
---------------------------

* Η κύρια είσοδος του κολλεγίουΗ κύρια είσοδος του κολλεγίου
* Όψη από τα δυτικάΌψη από τα δυτικά
* Τα κτήρια OC Tanner (κέντρο) και Bamborough (αριστερά)Τα κτήρια OC Tanner (κέντρο) και Bamborough (αριστερά)
* Η Βιβλιοθήκη στο παλαιό παρεκκλήσιοΗ Βιβλιοθήκη στο παλαιό παρεκκλήσιο
* Το κτήριο AbrahamΤο κτήριο Abraham
* Το κτήριο GriffithsΤο κτήριο Griffiths
* Η Αίθουσα φαγητούΗ Αίθουσα φαγητού
* Ο κήπος Rom HarréΟ κήπος Rom Harré
* Το κτήριο της Βιβλιοθήκης (δεξιά) και το κτήριο BamboroughΤο κτήριο της Βιβλιοθήκης (δεξιά) και το κτήριο Bamborough
* Το κολλέγιο από τα γήπεδα του Νιου ΚόλλετζΤο κολλέγιο από τα γήπεδα του Νιου Κόλλετζ
* Το έμβλημα του κολλεγίου σκαλισμένο σε δρύινο ξύλοΤο έμβλημα του κολλεγίου σκαλισμένο σε δρύινο ξύλο
* Το έμβλημα του κολλεγίου ΑΩΤο έμβλημα του κολλεγίου ΑΩ

Παραπομπές
----------

1. 1 2  «Αριθμός φοιτητών». University of Oxford. Ανακτήθηκε στις 1 Μαΐου 2022.
2. ↑  Davies, Evan; Wagner, Eva (2005), *Bamborough's Linacre: A Tribute to John Bernard Bamborough*, ISBN 0970970056
3. ↑  Επίσημη ιστοσελίδα του κολλεγίου.
4. ↑  Πληροφορίες για το κολλέγιο.
5. ↑  The Oxford Magazine, OC Tanner Building at Linacre College.